Ün
𐕞 (səslənməsi /y/, transkripsiyası Ü, ü) — Alban əlifbasının 47-ci hərfi. Matenadaran MS 7117 əlyazmasında hərfin adı erm. Իոն (İon) kimi verilmişdir. Buna baxmayaraq Sinay Palimpsestlərində bu hərfi Aor hərfindən fərqləndirmək mümkün deyildir. Tədqiqatçı Jost Gippert bu hərfi Aor və Yayd hərflərinin diqrafı kimi rekonstruksiya etmiş, alb. 𐕆𐕞𐕡𐕄 (hüwḳ) 'ürək' (udi ük'), alb. 𐕞𐕡𐕇 (üwx̣) 'altı' (udi ŭq) və alb. 𐕛𐕞𐕡𐕘 (vüwġ) 'yeddi' (udi vŭğ) kimi sözləri əsas gətirərək əlifbada "ü" hərfinin mövcud olmağını məcburiyyət kimi irəli sürmüşdür. Buna görə də Gippert, Matenadarandakı hərfin əsl adının "Ün" ola biləcəyi ehtimalını müdafiə edir. Digər tədqiqatçılardan Aşot Abramyan bu hərfi ermənicə Ր (r) hərfi ilə bənzətmişdir. Muravyev /ə/ səsinə üstünlük vermişdir. Klimov isə /o/ səsi ehtimalını irəli sürmüşdür.